Esta convocatoria quier afondar nes nefastes consecuencies que pue suponer el nuevu currículu d'ESO y Bachilleratu propuestu pola Conseyería d'Educación del gobiernu de PSOE-IU, empeorando tovía más la situación de la llingua asturiana en  secundaria, igual qu'en tolos niveles del sistema educativu. Yá nes condiciones actuales, munches moces y mozos nun ven respetáu'l so derechu a estudiar asturianu en bien de centros públicos de tol país, onde la llingua ye una simple asignatura optativa que depende d'un númberu mínimu d'alumnos o, en dalgunos casos sangrinos, nin tan siquier ye ufiertada oficialmente polos centros.